Document ID: 32005R1896

KOMISJONI MÄÄRUS (EÜ) nr 1896/2005,
18. november 2005,
millega muudetakse määrust (EÜ) nr 887/2005, millega kuulutatakse vastavalt nõukogu määruse (EÜ) nr 1493/1999 artiklile 30 välja teatavate veinide erakorraline destilleerimine Kreekas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999 määrust (EÜ) nr 1493/1999 veinituru ühise korralduse kohta, (1) eriti selle artikli 33 lõike 1 punkti f,
ning arvestades järgmist:
(1)
Komisjoni määrusega (EÜ) nr 887/2005 (2) kuulutati vastavalt määruse (EÜ) nr 1493/1999 artiklile 30 välja teatavate Kreekas toodetud veinide erakorraline destilleerimine.
(2)
See on esimene kord, kui Kreekas toimub kvaliteetveinide erakorraline destilleerimine ning seetõttu on süsteemi käivitamisel täheldatud teatavaid materiaalseid raskusi. Võib juhtuda, et teatavad tootjad, kes sooviksid erakorralises destilleerimises osaleda, ei jõua ettenähtud tähtaja jooksul oma veini tarnida. Seepärast tuleb meetme tulemuslikkuse tagamiseks pikendada määruses (EÜ) nr 887/2005 sätestatud tarnelepingute sõlmimise tähtaega kuni 31. jaanuarini 2006.
(3)
Seetõttu tuleks muuta määrust (EÜ) nr 887/2005.
(4)
Meetme järjepidevuse tagamiseks tuleks käesolevat määrust kohaldada alates 15. novembrist 2005.
(5)
Käesolevas määruses sätestatud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 887/2005 artikli 4 lõige 1 asendatakse järgneva tekstiga:
“1. Heakskiidetud lepingutega hõlmatud veinikogused tuleb tarnida hiljemalt 31. jaanuariks 2006. Toodetud alkohol tuleb vastavalt artikli 6 lõikele 1 tarnida sekkumisametile hiljemalt 15. märtsiks 2006.”
Artikkel 2
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 15. novembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. november 2005

Labels: 3
18
17
6